Diari Oficial de la Generalitat Valenciana


Sumari del DOGV 9882, del 01-07-2024 (2024/6238)

RESOLUCIÓ de 25 de juny de 2024, de la Direcció General de Funció Pública, per la qual s'adjudiquen destinacions a les persones participants en el concurs general número 58/2024, per a la provisió de llocs de treball de naturalesa funcionarial, d'administració especial, cos de l'Advocacia de la Generalitat, A1-02.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9882

Data del DOGV
:   01-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/6238


Data del document
:   25-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Anàlisi jurídica

RESOLUCIÓ de 25 de juny de 2024, de la Direcció General de Funció Pública, per la qual s'adjudiquen destinacions a les persones participants en el concurs general número 58/2024, per a la provisió de llocs de treball de naturalesa funcionarial, d'administració especial, cos de l'Advocacia de la Generalitat, A1-02. [2024/6238]  
Per Resolució de 22 de març de 2024, de la Direcció General de Funció Pública, es convoca concurs general número 58/2024, per a la provisió de llocs de treball de naturalesa funcionarial, administració especial, cos de l'Advocacia de la Generalitat, A1-02 (DOGV 9819, 02.04.2024).  
Després de rebre un escrit de conformitat amb la puntuació obtinguda en l'adjudicació provisional per part de tots els participants del concurs, i pel qual sol·liciten que es donara per realitzat el tràmit d'al·legacions, una vegada finalitzada l'avaluació dels mèrits d'estos, la comissió de valoració formula proposta definitiva d'adjudicació, d'acord amb el que es preveu en la base sèptima de la citada convocatòria.  
En conseqüència, en l'exercici de les competències atribuïdes per l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i per l'article 16 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, resolc:  
  
Primer. Adjudicació dels llocs de treball  
Fer públiques les puntuacions obtingudes per les persones participants en el concurs general 58/2024, per a la provisió de llocs de treball de naturalesa funcionarial, d'administració especial, cos de l'Advocacia de la Generalitat, A1-02, i adjudicar amb destinació definitiva els llocs de treball que s'indiquen en l'annex I d'esta resolució. Es fa constar en relació amb l'annex I que, per raons tècniques, la puntuació continguda en l'apartat 3.2.1 constituïx la suma total de les puntuacions corresponents als apartats 3.2.1, 3.2.2 i 3.2.3 del barem de mèrits, segons es detalla en l'annex II.  
En el present concurs de provisió han participat quatre dones i dos homes, i han sigut adjudicats quatre llocs a dones i dos llocs a homes.  
  
  
Segon. Cessaments  
El personal que ocupa un lloc de treball i ha obtingut destinació en este concurs cessarà d'ofici el dia 7 de juliol de 2024.  
Igualment, cessarà d'ofici el dia 7 de juliol de 2024, quan corresponga, el personal que estiga ocupant un lloc de treball adjudicat en este concurs.  
  
Tercer. Preses de possessió  
L'acte de presa de possessió a què queda convocat tot el personal indicat en l'annex de la present resolució es realitzarà de manera telemàtica el dia 8 de juliol de 2024.  
El procediment per a l'acte de presa de possessió es comunicarà amb antelació suficient, a través de la pàgina web de la Generalitat www.gva.es, atenció a la ciutadania, guia PROP, ocupació pública, apartat Descripció - indique número de convocatòria i any - 58/2024).  
Els efectes econòmics i administratius de la presa de possessió seran del dia 8 de juliol de 2024.  
  
Contra esta resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, s'hi podrà interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució. Tot això, de conformitat amb el que s'establix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar-ne, si és el cas, qualsevol altre que consideren procedent.  
  
València, 25 de juny de 2024.- El director general de Funció Pública: Javier Lorente Gual.